ΠΕΡΙΕΧΟΜΕΝΑ
ΑΠΟΦΑΣΕΙΣ
Κανονισμός Σχέσεων Παρόχων Τουριστικών Καταλυμάτων και Πελατών αυτών.
Καθορισμός ανώτατου ορίου επιτρεπομένων ημερών κίνησης εκτός έδρας υπαλλήλων του Δήμου
Άργους-Μυκηνών, για το έτος 2025.
ΑΠΟΦΑΣΕΙΣ
Αριθμ. 4109
(1)
Κανονισμός Σχέσεων Παρόχων Τουριστικών Καταλυμάτων και Πελατών αυτών.
Η ΥΠΟΥΡΓΟΣ ΤΟΥΡΙΣΜΟΥ
Έχοντας υπόψη:
1. Τις διατάξεις:
α. Του άρθρου 56 του ν. 4688/2020 «Ειδικές μορφές
τουρισμού, διατάξεις για την τουριστική ανάπτυξη και
άλλες διατάξεις» (Α’ 100),
β. της παρ. 2 του άρθρου 1 του ν. 4276/2014 «Απλούστευση διαδικασιών λειτουργίας τουριστικών επιχειρή-
σεων και τουριστικών υποδομών, ειδικές μορφές τουρισμού και άλλες διατάξεις» (Α’ 155),
γ. των άρθρων 1, 2, 3, 3α, 3β. 3γ, 3δ, 3ιβ στοιχ. ιβ, 4
παρ. 1, 4γ, 4ε, 4στ και 4η του ν. 2251/1994 «Προστασία
των καταναλωτών» (Α’ 191), όπως κωδικοποιήθηκε με
την υπ’ αρ. 5338/.2018 απόφαση Υπουργού Οικονομίας
και Ανάπτυξης (Β’ 40) «Κωδικοποίηση του ν. 2251/1994
(Α’ 191) «Προστασία των Καταναλωτών» σε ενιαίο κείμενο» (Β’ 40),
δ. του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184),
ε. του άρθρου 90 του Κώδικα Νομοθεσίας για την Κυβέρνηση και κυβερνητικά όργανα (π.δ. 63/2005, Α’ 98),
σε συνδυασμό με την περ. 22 του άρθρου 119 του
ν. 4622/2019 (Α’ 133).
στ. του π.δ. 7/2018 «Εναρμόνιση νομοθεσίας με οδηγία (Εε) 2015/2302 σχετικά με τα οργανωμένα ταξίδια
και τους συνδεδεμένους ταξιδιωτικούς διακανονισμούς
(ΕΕ L 326/11.12.2015).» (Α’ 12),
ζ. του π.δ. 127/2017 «Οργανισμός Υπουργείου Τουρισμού» (Α’ 157),
η. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
θ. Την υπ’ αρ. απόφαση 503007/1976 του Γενικού
Γραμματέα του Ελληνικού Οργανισμού Τουρισμού «Περί
κανονισμού σχέσεων ξενοδόχων και πελατών αυτών»
(Β’ 166),
2. Την ανάγκη θέσπισης διατάξεων δια της παρούσης,
οι οποίες αφορούν στην ρύθμιση ειδικότερων θεμάτων
και μάλιστα με λεπτομερειακό χαρακτήρα αφού μέρος
από το γενικό νομοθετικό πλαίσιο σχέσεων στη σύμβαση
φιλοξενίας, έχει ανατραπεί μετά την πάροδο ετών από
την έκδοση της υπ’ αρ. απόφαση του ΓΓ ΕΟΤ 503007/1976
«Περί κανονισμού σχέσεων ξενοδόχων και πελατών αυτών» ως κυρώθηκε με το άρθρο 8 του ν. 1652/1986 και
έχει πλέον αντικατασταθεί με την έκδοση σειράς νόμων.
3. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
4. το γεγονός ότι από τις διατάξεις της παρούσας δεν
προκαλείται δαπάνη σε βάρος του προϋπολογισμού του
Υπουργείου Τουρισμού, σύμφωνα με την υπ’ αρ. 3101/
20.2.2025 εισήγηση της Προϊσταμένης Γενικής Διεύθυνσης Οικονομικών και Διοικητικών Υπηρεσιών του
Υπουργείου Τουρισμού, αποφασίζουμε:
Την έγκριση Κανονισμού Σχέσεων Παρόχων Τουριστικών Καταλυμάτων και Πελατών αυτών, ως εξής:
Άρθρο 1
Πεδίο εφαρμογής - ορισμοί
1. Οι διατάξεις του παρόντος εφαρμόζονται σε συμβάΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
1 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1546
02.04.2025 15:34:19
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1546/01.04.2025
σεις παροχής υπηρεσιών διαμονής και υπηρεσιών συναφών, αφορούσες την διαδικασία κράτησης και διαμονής
που συνάπτονται, μεταξύ παρόχου τουριστικού καταλύματος της παρ. 2 του άρθρου 1 του ν. 4276/2014 (Α’ 155),
(εφεξής «παρόχου») και του αποδέκτη των υπηρεσιών
(εφεξής «πελάτη»), με ή χωρίς τη διαμεσολάβηση τρίτων.
2. Ορισμοί
Για την εφαρμογή του παρόντος ισχύουν οι ακόλουθοι
ορισμοί:
«Πάροχος»: το τουριστικό κατάλυμα της παρ. 2 του
άρθρου 1 του ν. 4276/2014 (Α’ 155),
«Πελάτης»: νοείται κάθε πρόσωπο/καταναλωτής που
επιθυμεί ή και συνάπτει σύμβαση με τον πάροχο απ’ευθείας ή και με την διαμεσολάβηση τρίτων και εμπίπτει
στο πεδίο εφαρμογής του παρόντος,
«σταθερό μέσο»: νοείται κάθε μέσο που επιτρέπει στον
πελάτη να αποθηκεύει πληροφορίες, που απευθύνονται
προσωπικά σε αυτόν, κατά τρόπο προσπελάσιμο για μελλοντική αναφορά επί χρονικό διάστημα επαρκές για τους
σκοπούς που εξυπηρετούν οι πληροφορίες και που επιτρέπει την ακριβή αναπαραγωγή των αποθηκευμένων
πληροφοριών,
«αναπόφευκτες και έκτακτες περιστάσεις»: νοούνται
καταστάσεις που εκ φεύγουν από τον έλεγχο του μέρους
που επικαλείται τέτοια κατάσταση και οι συνέπειες της
οποίας δεν θα μπορούσαν να αποφευχθούν ακόμη και
αν είχαν ληφθεί όλα τα προσήκοντα μέτρα,
«έλλειψη συμμόρφωσης»: νοείται η μη εκτέλεση ή η
πλημμελής εκτέλεση των υποχρεώσεων και δικαιωμάτων που καταγράφονται στο παρόν,
«ανήλικος»: νοείται το πρόσωπο ηλικίας κάτω των 18
ετών.
Άρθρο 2
Υποχρέωση εκμίσθωσης
τουριστικού καταλύματος
1. Ο πάροχος υποχρεούται να εκμισθώσει το κατάλυμά
του ή, κατά περίπτωση, τα κενά δωμάτια/διαμερίσματα/
κλίνες/θέσεις του καταλύματός του, σε κάθε πελάτη που
ζητεί απ’ ευθείας ή μέσω τρίτων να τα μισθώσει, με την
καταβολή αντίστοιχου χρηματικού τιμήματος και βάσει
των όρων που έχει θέσει από πριν ο πάροχος ή αυτών
που τελικά θα συμφωνηθούν αναφορικά με τη λειτουργία του καταλύματος (ώρες λειτουργίας εγκαταστάσε-
ων, τιμολογιακή πολιτική παρόχου, παροχή υπηρεσιών,
χρεώσεις κ.λπ.).
2. Ο πάροχος μπορεί να αρνηθεί τη μίσθωση μόνον,
αν ο πελάτης:
α) Αρνείται να παρουσιάσει νόμιμο αποδεικτικό στοιχείο της ταυτότητάς του.
β) Αρνείται να παρουσιάσει έγκυρη πιστωτική ή χρεωστική κάρτα στο όνομά του, εφόσον αυτή έχει τεθεί
ρητά από τον πάροχο ως απαραίτητη προϋπόθεση για
την ενοικίαση δωματίου/διαμερίσματος/κλίνης/θέσης.
Άρθρο 3
Προσυμβατική υποχρέωση πληροφόρησης
1. Για την εκπλήρωση της υποχρέωσης πληροφόρησης σχετικά με τα κύρια χαρακτηριστικά την πολιτική
τιμολόγησης και τη συνολική τιμή των παρεχόμενων
υπηρεσιών, ο πάροχος παρέχει στον πελάτη, με σαφή
και κατανοητό τρόπο, τις κατάλληλες πληροφορίες σύμφωνα με τα οριζόμενα στο άρθρο 3β’ του ν. 2251/1994
«Απαιτήσεις ενημέρωσης για συμβάσεις εξ αποστάσεως
και συμβάσεις εκτός εμπορικού καταστήματος».
Ειδικότερα, πριν από τη σύναψη μισθωτικής σύμβασης
εξ αποστάσεως, ο πάροχος υποχρεούται να θέτει υπόψη
του πελάτη, με ευκρινή και κατανοητό τρόπο, τουλάχιστον τις ακόλουθες πληροφορίες:
α) Την ταυτότητα του παρόχου, όπως την εμπορική του
επωνυμία, ή/και τον διακριτικό τίτλο του.
β) Τη γεωγραφική διεύθυνση στην οποία είναι εγκατεστημένος ο πάροχος, τον αριθμό τηλεφώνου του, τη
διεύθυνση ηλεκτρονικού ταχυδρομείου και την ιστοσελίδα του παρόχου, εφόσον υπάρχουν.
γ) Tην επίσημη κατάταξη του καταλύματος, εφόσον
υφίσταται αυτή, καθώς και την ύπαρξη διαθεσιμότητας
των εγκαταστάσεων και παροχών αυτού, (συμπεριλαμβανομένων των κολυμβητικών δεξαμενών, εστιατορίων,
αθλητικών εγκαταστάσεων κ.ά.).
δ) Την ώρα άφιξης (check-in) και αναχώρησης (checkout), ως και το ωράριο λειτουργίας της υπηρεσίας υπο-
δοχής και των λοιπών προσφερόμενων υπηρεσιών.
ε) Τη συνολική τιμή της υπηρεσίας διαμονής, με σαφή
αναφορά στις παροχές και υπηρεσίες που περιλαμβάνονται στην τιμή αυτή, στις τυχόν επιπρόσθετες επιβα-
ρύνσεις, όπως οι κάθε είδους φόροι, καθώς και στους
διαθέσιμους τρόπους πληρωμής.
στ) Τυχόν εγκαταστάσεις, παροχές και συναφείς προς
τη διαμονή υπηρεσίες που δεν περιλαμβάνονται στην
συνολική τιμή, με σαφή ενημέρωση για την επί πλέον
χρέωση που ισχύει για τη χρήση τους.
ζ) Λοιπές πληροφορίες που σχετίζονται με την πολιτική του παρόχου του καταλύματος, οι οποίες δύναται να
επηρεάζουν σημαντικά την απόφαση του
Άρθρο 4
Υποχρέωση διαθεσιμότητας του τουριστικού
καταλύματος και των συναφών εγκαταστάσεων
και παροχών - Απαγόρευση υπεράριθμων
κρατήσεων
1. Καθ’ όλη τη διάρκεια της σύμβασης, ο πάροχος
υποχρεούται να διατηρεί στη διάθεση του πελάτη το
μισθωμένο από αυτόν δωμάτιο/διαμέρισμα/κλίνη/θέση
καθώς και κάθε εγκατάσταση και παροχή, ανεξάρτητα
από το εάν περιλαμβάνεται στο συμφωνηθέν τίμημα ή
προσφέρεται με επί πλέον χρέωση, όπως κολυμβητικές
δεξαμενές, αθλητικές εγκαταστάσεις, εστιατόρια, κ.λπ.
2. Ο πάροχος υποχρεούται να έχει το κατάλυμα ή, κατά
περίπτωση, δωμάτιο, διαμέρισμα, κλίνη ή θέση, διαθέσιμο το αργότερο μέχρι τις 15:00 της συμφωνημένης
ημέρας άφιξης του πελάτη.
3. Ο πάροχος δεν επιτρέπεται να συνάπτει σύμβαση για
εκμίσθωση δωματίων/διαμερισμάτων/κλινών/θέσεων,
όταν δεν υφίσταται διαθεσιμότητα αυτών.
4. Εάν, ο πάροχος δεν μπορεί να διαθέσει στον πελάτη
το μισθωμένο από αυτόν δωμάτιο/διαμέρισμα/κλίνη/
θέση καθ’ όλη τη συμφωνηθείσα διάρκεια, υποχρεούται
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1546/01.04.2025
να διασφαλίσει τη διαμονή του πελάτη, για όλη ή την
υπολειπόμενη διάρκεια, σε άλλο κατάλυμα, τουλάχιστον,
της ίδιας κατηγορίας, το οποίο βρίσκεται στην ίδια περιοχή και διαθέτει, τουλάχιστον, τις ίδιες παροχές με το
δικό του κατάλυμα. Στην περίπτωση αυτή ο πάροχος
βαρύνεται με τα έξοδα μεταφοράς του πελάτη και με
την ενδεχόμενη επιπλέον διαφορά του μισθώματος για
τη διαμονή του στο νέο κατάλυμα.
Άρθρο 5
Κράτηση-προκαταβολή
1. Όταν η κράτηση τουριστικού καταλύματος πραγματοποιείται από απόσταση, ο πάροχος υποχρεούται να
επιβεβαιώσει την προσφορά του και την εν γένει τιμολογιακή του παροχή ως και τους όρους που μπορεί να θέτει
με σταθερό μέσο προς τον πελάτη, ο οποίος δεσμεύεται
μόνον, όταν υπογράψει την προσφορά ή έχει στείλει τη
γραπτή συγκατάθεσή του ή έχει καταβάλει το χρηματικό
ποσό που αναγράφεται στην προσφορά του παρόχου ως
προκαταβολή ή ως εξόφληση της κράτησης.
2. Ο πάροχος υποχρεούται να απαντήσει στον πελάτη
σε σταθερό μέσο σχετικά με την αποδοχή ή μη της κράτησης στο κατάλυμά του σε εύλογο χρονικό διάστημα.
3. Σε περίπτωση αποδοχής της παραγγελίας κράτησης
ο πάροχος έχει το δικαίωμα να ζητήσει χρηματικό ποσό
ως προκαταβολή όχι χαμηλότερο από το κόστος μίας
(1) διανυκτέρευσης.
4. Η κράτηση θεωρείται οριστική μετά την έγγραφη
αποδοχή της από τον πάροχο κατά την παρ. 2 ή μετά την
καταβολή της προκαταβολής κατά την παρ. 3.
5. Σε περίπτωση πραγματοποίησης κράτησης μέσω
ηλεκτρονικής πλατφόρμας η έγγραφη επιβεβαίωση γίνεται αποκλειστικά από τους διαχειριστές της συγκεκρι-
μένης πλατφόρμας.
Άρθρο 6
Ακύρωση κράτησης
1. Η οριστική κράτηση ενός ή περισσοτέρων δωματίων/διαμερισμάτων/κλινών/θέσεων σε κατάλυμα για
ορισμένο χρονικό διάστημα γίνεται βάσει των όρων
που συμφωνούνται μεταξύ των μερών. Εφ’ όσον δεν έχει
συμφωνηθεί διαφορετικά μεταξύ των συμβαλλόμενων
μερών, όποιος πελάτης πραγματοποιεί κράτηση ενός ή
περισσοτέρων δωματίων/διαμερισμάτων/κλινών/θέσεων σε κατάλυμα για ορισμένο χρονικό διάστημα και δεν
τα χρησιμοποιεί είτε για ολόκληρο το χρονικό διάστημα
είτε για μέρος αυτού καταβάλλει στον πάροχο, για το
διάστημα που δεν χρησιμοποίησε το κατάλυμα, αποζημίωση ίση με το ήμισυ του ποσού που θα έπρεπε να
καταβάλει εάν το χρησιμοποιούσε. Τυχόν προκαταβολή
που έχει καταβληθεί από τον πελάτη συμψηφίζεται.
2. Εάν ο πελάτης υπαναχωρήσει από τη σύμβαση και
ενημερώσει τον πάροχο για την ακύρωση της κράτησης τουλάχιστον είκοσι μία (21) ημέρες πριν από την
έναρξη της σύμβασης, απαλλάσσεται από οποιαδήποτε συμβατική υποχρέωση και ο πάροχος υποχρεούται
να επιστρέψει άμεσα την προκαταβολή που τυχόν εισέπραξε.
3. Κατ’ εξαίρεση, ο πάροχος μπορεί να προτείνει στον
πελάτη ειδική εκπτωτική τιμή υπό τον όρο της άμεσης
εξόφλησης και χωρίς τη δυνατότητα επιστροφής χρημάτων σε περίπτωση ακύρωσης από τον πελάτη. Εάν ο τε-
λευταίος αποδεχθεί εγγράφως την ειδική εκπτωτική τιμή
και προβεί σε ακύρωση της κράτησης, ο πάροχος δεν
υποχρεούται σε επιστροφή του καταβληθέντος ποσού.
4. Η παρ. 1 εφαρμόζεται και όταν ο πελάτης δεν εμφανιστεί στο κατάλυμα κατά τη συμφωνημένη ημερομηνία,
εκτός αν η καθυστερημένη προσέλευσή του ή η πρόωρη
αναχώρησή του οφείλεται σε «αναπόφευκτες και έκτακτες περιστάσεις».
Άρθρο 7
Δικαιώματα και υποχρεώσεις πελάτη
1. Ο πελάτης έχει δικαίωμα να χρησιμοποιήσει το μισθωμένο από αυτόν δωμάτιο/διαμέρισμα/θέση/κλίνη
και τους κοινόχρηστους χώρους. Η χρήση αυτών επιτρέπεται αποκλειστικά από τον πελάτη, στο όνομα του
οποίου έχει γίνει η κράτηση και από τα άτομα που δηλώθηκαν από τον πελάτη ότι θα διαμένουν μαζί του ως
από κοινού χρήστες του μισθίου.
2. Επιτρέπεται η διατήρηση εντός δωματίων/διαμερισμάτων/θέσεων/κλινών του καταλύματος δεσποζόμε-
νου ζώου συντροφιάς, εφόσον αυτό προβλέπεται στην
πολιτική του παρόχου του καταλύματος. Συνίσταται
στους παρόχους η απόκτηση του Σήματος Τουριστικού
Καταλύματος φιλικού προς ζώα συντροφιάς, του άρθρου
54 του ν. 4875/2021 (Α’ 250), που χορηγεί το Υπουργείο
Τουρισμού. Στην περίπτωση των σκύλων βοηθείας ή των
ζώων θεραπείας του άρθρου 2 της περ. 11 και 13 του
ν. 4830/2021 (Α’ 169), ισχύουν τα οριζόμενα στο άρθρο
16 παρ. 7 του ν. 3868/2010 (Α’ 129).
3. Κατά την άφιξή του στο κατάλυμα, ο πελάτης υποχρεούται:
α) να υπογράψει τα έντυπα εγγραφής, που προβλέπονται από την κείμενη νομοθεσία και τα οποία του υπο-
δεικνύει ο πάροχος. Σε περίπτωση που η κράτηση πραγματοποιήθηκε για λογαριασμό ανηλίκου τότε πρέπει να
προσκομίζεται γραπτή συγκατάθεση ενός τουλάχιστον
γονέα του ανηλίκου προκειμένου να πραγματοποιηθεί
η διαμονή.
β) να αποδεχθεί το δωμάτιο/διαμέρισμα/θέση/κλίνη,
για το οποίο πραγματοποιήθηκε η κράτηση, εκτός αν δεν
είναι αυτό που συμφωνήθηκε, και να το κρατήσει καθ’
όλη τη συμφωνηθείσα διάρκεια της μίσθωσης.
4. Βάσει του γενικού Κανονισμού Προτασίας Δεδομένων συνιστάται να δίδεται στον πελάτη κατά την άφιξή
του ένα «φύλλο ενημέρωσης» ζητώντας την ειδική και
διακριτή συγκατάθεση του για τη συλλογή και καταχώριση πρόσθετων στοιχείων, καθώς και για την χρήση των
στοιχείων επικοινωνίας για την αποστολή ενημερωτικών μηνυμάτων (sms, e-mail) με προσφορές, Newsletter
κ.λπ.).
5. Κατά τη διάρκεια της διαμονής του, ο πελάτης υποχρεούται:
α) να δέχεται τους επισκέπτες του μόνο στις αίθουσες υποδοχής του καταλύματος, εφόσον το κατάλυμα
διαθέτει τέτοιους χώρους. Από την υποχρέωση αυτή,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1546/01.04.2025
εξαιρούνται οι πελάτες που διαμένουν σε σουίτες ή διαμερίσματα,
β) να παραδίδει το κλειδί στην υποδοχή του καταλύματος, εφόσον του ζητηθεί από τον πάροχο, κάθε φορά
που εξέρχεται από το κατάλυμα,
γ) να συμμορφώνεται με τους κανόνες λειτουργίας
του καταλύματος, ιδίως όσον αφορά στην επιτρεπόμενη χρήση των μισθωμένων χώρων και ειδικότερα στη
δυνατότητα ή μη προετοιμασίας γευμάτων ή αφεψημάτων στους μισθωμένους χώρους, στη χρήση των
κοινόχρηστων χώρων, στη τήρηση των κανόνων προστασίας (πχ χρήση κολυμβητικής δεξαμενής και ωράριο
λειτουργίας), στη χρήση πετσετών, σεντονιών και κάθε
είδους ρουχισμού και στη φύλαξη αποσκευών εκτός των
δωματίων/διαμερισμάτων,
δ) να απέχει από κάθε είδους δραστηριότητα ή συμπεριφορά που μπορεί να προκαλέσει ενόχληση, υπέρμετρο
θόρυβο, ταλαιπωρία ή φόβο σε άλλους πελάτες. Για την
αποτροπή των οχλήσεων αυτών από ανήλικα παιδιά,
υπεύθυνοι είναι οι συνοδοί, γονείς ή κηδεμόνες τους.
ε) να συμπεριφέρεται με ευπρέπεια προς το προσωπικό του καταλύματος και τους άλλους πελάτες.
Άρθρο 8
Διάρκεια - ανανέωση - λήξη μίσθωσης
1. Η μίσθωση του δωματίου/διαμερίσματος/θέσης/
κλίνης, η διάρκειά της, η ανανέωσή και λύση γίνεται βάσει των συμφωνηθέντων μεταξύ του παρόχου και του
πελάτη ή τρίτου μεσολαβητή κατά το στάδιο της οριστικοποίησης της κράτησης.
2. Η μίσθωση ανανεώνεται αυτοδικαίως για κάθε επόμενη ημέρα από τη λήξη της, εφόσον δεν έχει γίνει ειδο-
ποίηση από τον πάροχο προς τον πελάτη ή αντιστρόφως
για τη μη συνέχιση αυτής. Εάν ο πάροχος ή ο πελάτης
ειδοποιήσει για τη λήξη της μίσθωσης, η ειδοποίηση γίνεται μία (1) ημέρα νωρίτερα.
3. Η ημέρα άφιξης θεωρείται ως πλήρης ημέρα διαμονής όσον αφορά την πληρωμή του μισθώματος, ανε-
ξάρτητα από την ώρα άφιξης. Η ημέρα αναχώρησης δεν
υπολογίζεται ως πλήρης ημέρα διαμονής, εκτός εάν ο
πελάτης δεν παραδώσει κενό στον πάροχο το δωμάτιο/
διαμέρισμα/κλίνη/θέση μέχρι τις 12.00 της συμφωνημένης ημέρας της αναχώρησής του. Η ώρα αναχώρησης
δύναται να αναπροσαρμόζεται, εφόσον αυτό προβλέπεται στην πολιτική του παρόχου. Ο πάροχος έχει δικαίωμα
να προσφέρει τη δυνατότητα μεταγενέστερης αναχώρησης (late check-out) και να ενημερώσει τον πελάτη
εάν και ποια πρόσθετη χρέωση θα του επιβληθεί. Στην
περίπτωση που ο πελάτης δεν έχει παραδώσει το δωμάτιο/διαμέρισμα/κλίνη/θέση μέχρι τις 18.00, οφείλει να
καταβάλει το συνολικό αντίτιμο μίας διανυκτέρευσης.
Άρθρο 9
Λήξη και Διακοπή μίσθωσης
1. Ο πάροχος δεν δικαιούται να καταγγείλει τη μίσθωση πριν από την πάροδο του συμφωνηθέντος χρόνου,
εκτός εάν ο πελάτης:
α) Παραβαίνει τον παρόντα Κανονισμό.
β) Χρησιμοποιεί το δωμάτιο/διαμέρισμα/κλίνη/θέση
ή τους κοινόχρηστους χώρους του καταλύματος για παράνομη πράξη.
γ) Θέτει, με οποιονδήποτε τρόπο, σε κίνδυνο την ομαλή λειτουργία του καταλύματος και την ασφάλεια των
πελατών του.
δ) Χρησιμοποίησε ψευδή παραστατικά προκειμένου
να λάβει υπηρεσίες διαμονής.
ε) Δεν εκκένωσε το δωμάτιο/διαμέρισμα/κλίνη/θέση
κατά τον συμφωνημένο χρόνο αναχώρησης (check-out).
2. Σε περίπτωση καταγγελίας της μίσθωσης σύμφωνα
με το παρόν άρθρο, ο πάροχος διατηρεί το δικαίωμα
να απαιτήσει από τον πελάτη την άμεση εκκένωση του
δωματίου και την αποχώρησή του από το ξενοδοχείο.
Ο πελάτης υποχρεούται να εξοφλήσει το μίσθωμα που
οφείλεται για όλη τη συμφωνηθείσα διάρκεια της κράτησης.
Άρθρο 10
Εξόφληση λογαριασμών πελατών
1. Οι λογαριασμοί των πελατών εξοφλούνται σε εβδομαδιαία βάση, εκτός αν συμφωνήθηκε διαφορετικά. Ο
πάροχος δικαιούται να ζητήσει την εξόφλησή τους σε
ημερήσια βάση. Σε περίπτωση μη έγκαιρης εξόφλησης
του λογαριασμού, ο πάροχος δικαιούται να αρνηθεί την
περαιτέρω εκμίσθωση των δωματίων/διαμερισμάτων/
κλινών/θέσεων.
2. Ο πάροχος έχει τα δικαιώματα που απορρέουν από
τον Αστικό Κώδικα, ιδίως το άρθρο 838 αυτού, καθώς και
από το άρθρο 5 του νόμου 5205/1931 (Α’ 240).
Άρθρο 11
Ευθύνη παρόχου
Ο πελάτης οφείλει κατά την άφιξή του στο κατάλυμα
να παραδίδει στον πάροχο τα πολύτιμα αντικείμενα ή
τα αντικείμενα μεγάλης αξίας και τα χρήματα που μεταφέρει, έναντι απόδειξης. Σε περίπτωση μη παράδοσης,
ο πάροχος απαλλάσσεται από την ευθύνη αποζημίωσης
του πελάτη για βλάβη, καταστροφή ή απώλεια των πιο
πάνω πραγμάτων εκτός εάν η ζημία οφείλεται σε δόλο
ή βαριά αμέλεια του παρόχου ή των προστηθέντων αυτού, κατά τα λοιπά εφαρμόζεται οι σχετικές διατάξεις
του Αστικού Κώδικα.
Άρθρο 12
Αποζημίωση παρόχου
1. Σε περίπτωση θανάτου ή αυτοκτονίας του πελάτη
μέσα στο κατάλυμα, ο πάροχος δικαιούται αποζημίωση
από τους κληρονόμους του για τις δαπάνες ή ζημιές που
υπέστη αυτός λόγω του συμβάντος.
2. O πελάτης ευθύνεται έναντι του παρόχου για κάθε
υπαίτια βλάβη ή ζημία στον κινητό εξοπλισμό ή τις
εγκαταστάσεις του καταλύματος, (όπως θραύση υαλικών, νιπτήρων, βλάβες επίπλων, ταπήτων, ρουχισμού,
υδραυλικών και ηλεκτρικών-ηλεκτρονικών εγκαταστάσεων), για κλοπή αντικειμένων ή σωματικές βλάβες στο
προσωπικό του καταλύματος που προκαλούνται από
τον πελάτη, τους επισκέπτες του ή τους συνοικούντες
με αυτόν, ή από άλλο πρόσωπο, πράγμα ή ζώο για το
οποίο ο πελάτης ευθύνεται κατά τις γενικές διατάξεις.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1546/01.04.2025
Άρθρο 13
Σε περίπτωση παράβασης των διατάξεων του παρόντος Κανονισμού, ο πελάτης ή ο πάροχος μπορούν να
αποταθούν στις αστυνομικές αρχές, οι οποίες υποχρεούνται να παρέχουν κάθε νόμιμη βοήθεια και να επιβάλουν
την εφαρμογή των διατάξεων αυτών.
Άρθρο 14
Υποχρεώσεις - δικαιώματα μεταξύ παρόχων και
πελατών στα οργανωμένα ταξίδια
1. Σε συμβάσεις παροχής καταλύματος που συνάπτονται
μεταξύ παρόχων και φορέων του άρθρου 3 του π.δ. 7/2018
(Α΄ 12) ισχύουν εξαιρετικά τα άρθρα 4.4., 7,8,9,11 και 12
παρόντος καθώς και όσα προβλέπονται στο άνω π.δ.
2. Σε συβάσεις παροχής καταλύματος που συνάπτονται μεταξύ παρόχων και φορέων του άρθρου 3 του
π.δ. 7/2018 (Α΄ 12) απαγορεύεται η εισαγωγή όρων που
αντιβαίνουν το άρθρο 2 του ν. 3959/2011 (Α’ 93).
Άρθρο 15
Κυρώσεις
1. Σε περίπτωση διαπίστωσης παράβασης των διατάξεων του παρόντος Κανονισμού επιβάλλεται, από τον
Προϊστάμενο της αρμόδιας Περιφερειακής Υπηρεσίας
Τουρισμού, διοικητική κύρωση ύψους από 300,00 € έως
5.000,00 € ευρώ.
2. Κατά των αποφάσεων επιβολής χρηματικού προστίμου χωρεί ενδικοφανής προσφυγή ενώπιον της Επιτρο-
πής Προσφυγών του άρθρου 4 παρ. 6 του ν. 3270/2004.
Άρθρο 16
Δικαιοδοσία/εφαρμοστέο δίκαιο
1. Ο παρών Κανονισμός διέπει τις σχέσεις παρόχου
και πελατών και εφαρμόζεται σε συμβάσεις παροχής
υπηρεσιών διαμονής ως ορίζονται στο άρθρο 1 του παρόντος και ανεξαρτήτως της εθνικότητας του πελάτη
εφαρμοστέα δε τυγχάνει η ελληνική νομοθεσία και οι
διατάξεις του Α.Κ., αρμόδια δε δικαστήρια της πόλης
που ευρίσκεται το κατάλυμα.
2. Οι ρυθμίσεις του παρόντος εξιδικεύουν και οριοθετούν αποκλειστικά την σχέση ξενοδόχων και πελατών
εντός των κανόνων της Ελληνικής νομοθεσίας και του
πλαισίου που θέτει ο άνω Κανονισμός, του οποίου οι
διατάξεις εφαρμόζονται στο σύνολό τους.
Καταργούμενες διατάξεις
Από την έναρξη ισχύος αυτής της απόφασης, καταργείται
η υπ’ αρ. απόφαση 503007/1976 (Β’ 166) του Γενικού Γραμματέα του Ελληνικού Οργανισμού Τουρισμού «Περί κανο-
νισμού σχέσεων ξενοδόχων και πελατών αυτών», η οποία
κυρώθηκε με το άρθρο 8 του ν. 1652/1986 (Α’ 167) «Περί
κανονισμού σχέσεων ξενοδόχων και πελατών αυτών».
Η απόφαση ισχύει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 11 Μαρτίου 2025
Η Υπουργός
ΟΛΓΑ ΚΕΦΑΛΟΓΙΑΝΝΗ
Αριθμ. 17925
(2)
Καθορισμός ανώτατου ορίου επιτρεπομένων
ημερών κίνησης εκτός έδρας υπαλλήλων του
Δήμου Άργους-Μυκηνών, για το έτος 2025.
Ο ΓΡΑΜΜΑΤΕΑΣ ΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Την παρ. 6 του άρθρου 25 του ν. 2738/1999 «Συλλογικές Διαπραγματεύσεις στη Δημόσια Διοίκηση, μονι-
μοποιήσεις συμβασιούχων αορίστου χρόνου και άλλες
διατάξεις» (Α’ 180).
2. Το άρθρο 90 του Κώδικα Νομοθεσίας για την Κυβέρνηση και κυβερνητικά όργανα (π.δ. 63/2005, Α’ 98),
σε συνδυασμό με την περ. 22 του άρθρου 119 του
ν. 4622/2019 (Α’ 133).
3. Τον Κώδικα Κατάστασης Δημοτικών και Κοινοτικών
Υπαλλήλων (ν. 3584/2007, Α΄ 143).
4. Την παρ. 1 του άρθρου 280 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α΄ 87).
5. Το άρθρο 3 της υποπαρ. Δ9 της παρ. Δ του άρθρου
2 του ν. 4336/2015 «Συνταξιοδοτικές διατάξεις - Κύρωση του Σχεδίου Σύμβασης Οικονομικής Ενίσχυσης από
τον Ευρωπαϊκό Μηχανισμό Σταθερότητας και ρυθμίσεις
για την υλοποίηση της Συμφωνίας Χρηματοδότησης»
(Α΄ 94), όπως αυτές τροποποιήθηκαν και ισχύουν με την
παρ. 2 του άρθρου 36 του ν. 4484/2017 (Α΄ 110).
6. Την υπό στοιχεία οικ.2/74450/ΔΕΠ/21.11.2015 εγκύκλιο του Υπουργείου Οικονομικών «Παροχή οδηγιών
για την εφαρμογή των διατάξεων της υποπαραγράφου
Δ9 της παρ. Δ του άρθρου 2 του ν. 4336/2015 “Δαπάνες
μετακινούμενων εντός και εκτός επικράτειας” (Α΄ 94)»
(ΑΔΑ: ΩΨΘΩΗ-ΓΑ2).
7. Το άρθρο 8 του π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου» (Α΄ 232).
8. Τα άρθρα 63 και 64 του ν. 4954/2022 (Α΄ 136).
9. Την υπ’ αρ. 86782/19.12.2022 (Υ.Ο.Δ.Δ. 1183) απόφαση του Υπουργού Εσωτερικών περί διορισμού του
Δημητρίου Κατσαρού του Χαραλάμπους, στη θέση του
μετακλητού Γραμματέα της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου.
10. Την υπ’ αρ. 804/4.1.2023 απόφαση του Γραμματέα
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου «Μεταβίβαση δικαιώματος υπογραφής “Με εντολή Γραμματέα” στον Προϊστάμενο της
Γενικής Διεύθυνσης Εσωτερικής Λειτουργίας και στους
Προϊσταμένους των Υπηρεσιών της Γενικής Διεύθυνσης
Εσωτερικής Λειτουργίας της Αποκεντρωμένης Διοίκησης
Πελοποννήσου Δυτικής Ελλάδας και Ιονίου» (Β΄ 44 - Διόρθωση Σφάλματος στο Β΄104), όπως τροποποιήθηκε
με την υπ’ αρ. 13951/22.2.2023 (Β΄1178) όμοια απόφαση.
11. Το υπ’ αρ. 4249/7.3.2025 έγγραφο από του Δήμου
Άργους-Μυκηνών με το οποίο υποβλήθηκε αίτημα για
τον καθορισμό του ανώτατου επιτρεπόμενου ορίου κατ’
έτος ημερών κίνησης εκτός έδρας υπαλλήλων του Δήμου
για την κάλυψη υπηρεσιακών αναγκών για το έτος 2025.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1546/01.04.2025
12. Την από 7.3.2025 βεβαίωση της Διεύθυνσης Οικονομικών Υπηρεσιών του Δήμου Άργους-Μυκηνών, με την
οποία βεβαιώνεται ότι για την κάλυψη της δαπάνης μετακίνησης των υπαλλήλων έχουν εγγραφεί πιστώσεις στον
προϋπολογισμό οικονομικού έτους 2025 του Δήμου και συγκεκριμένα στους κάτωθι κωδικούς αριθμούς με τίτλο
«Οδοιπορικά έξοδα και αποζημίωση μετακινούμενων υπαλλήλων»: α) Κ.Α. 10.6422.001 (ποσού 1.000,00 €), β) Κ.Α.
20.6422.001 (ποσού 1.000,00 €), γ) Κ.Α. 30.6422.001 (ποσού 1.000,00 €) δ) Κ.Α. 35.6422.001 (ποσού 600,00 €) και
ε) Κ.Α. 70.6422.001 (ποσού 600,00 €).
13. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υποχρέωση καταχώρισης στο ΕΜΔΔ -ΜΙΤΟΣ, αποφασίζουμε:
Καθορίζουμε το ανώτατο όριο των επιτρεπόμενων κατ’ έτος ημερών κίνησης εκτός έδρας υπαλλήλων του Δήμου
Άργους-Μυκηνών για το έτος 2025, ως κατωτέρω:
Α/Α
ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ
ΑΝΩΤΑΤΟ ΟΡΙΟ ΕΠΙΤΡΕΠΟΜΕΝΩΝ ΗΜΕΡΩΝ
ΕΚΤΟΣ ΕΔΡΑΣ ΚΑΤ΄ΕΤΟΣ
ΓΕΝΙΚΟΣ ΓΡΑΜΜΑΤΕΑΣ
ΕΙΔΙΚΟΙ ΣΥΝΕΡΓΑΤΕΣ/ΕΙΔΙΚΟΙ ΣΥΜΒΟΥΛΟΙ/
ΕΠΙΣΤΗΜΟΝΙΚΟΙ ΣΥΝΕΡΓΑΤΕΣ
Α/Α
ΚΛΑΔΟΣ
ΕΙΔΙΚΟΤΗΤΑ
ΑΝΩΤΑΤΟ ΟΡΙΟ
ΕΠΙΤΡΕΠΟΜΕΝΩΝ
ΗΜΕΡΩΝ ΕΚΤΟΣ ΕΔΡΑΣ
ΚΑΤ΄ΕΤΟΣ
ΚΑΤΗΓΟΡΙΑ ΠΕ
ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ
ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
ΠΕ ΟΙΚΟΝΟΜΙΚΟΥ
ΠΕ ΜΗΧΑΝΙΚΩΝ
ΠΕ ΠΟΛΙΤΙΚΩΝ ΜΗΧΑΝΙΚΩΝ
ΠΕ ΜΗΧΑΝΙΚΩΝ
ΠΕ ΑΓΡΟΝΟΜΩΝ ΤΟΠΟΓΡΑΦΩΝ
ΜΗΧΑΝΙΚΩΝ
ΠΕ ΜΗΧΑΝΙΚΩΝ
ΠΕ ΑΡΧΙΤΕΚΤΟΝΩΝ ΜΗΧΑΝΙΚΩΝ
ΠΕ ΜΗΧΑΝΙΚΩΝ
ΠΕ ΗΛΕΚΤΡΟΛΟΓΩΝ ΜΗΧΑΝΙΚΩΝ
ΠΕ ΓΕΩΤΕΧΝΙΚΩΝ
ΠΕ ΓΕΩΠΟΝΩΝ
ΠΕ ΠΛΗΡΟΦΟΡΙΚΗΣ
ΠΕ ΠΛΗΡΟΦΟΡΙΚΗΣ (SOFTWARE
HARDWARE)
ΠΕ ΔΙΕΚΠΕΡΑΙΩΣΗΣ ΥΠΟΘΕΣΕΩΝ
ΠΟΛΙΤΩΝ
ΠΕ ΔΙΕΚΠΕΡΑΙΩΣΗΣ ΥΠΟΘΕΣΕΩΝ
ΠΟΛΙΤΩΝ
ΠΕ ΨΥΧΟΛΟΓΩΝ
ΠΕ ΨΥΧΟΛΟΓΩΝ
ΚΑΤΗΓΟΡΙΑ ΤΕ
ΤΕ ΠΑΙΔΑΓΩΓΩΝ ΠΡΩΙΜΗΣ
ΠΑΙΔΙΚΗΣ ΗΛΙΚΙΑΣ
ΤΕ ΠΑΙΔΑΓΩΓΩΝ ΠΡΩΙΜΗΣ
ΠΑΙΔΙΚΗΣ ΗΛΙΚΙΑΣ
ΤΕ ΜΗΧΑΝΙΚΩΝ
ΤΕ ΠΟΛΙΤΙΚΩΝ ΜΗΧΑΝΙΚΩΝ
ΤΕ ΜΗΧΑΝΙΚΩΝ
ΤΕ ΜΗΧΑΝΟΛΟΓΩΝ ΜΗΧΑΝΙΚΩΝ
ΤΕ ΤΕΧΝΟΛΟΓΩΝ ΓΕΩΠΟΝΙΑΣ
ΤΕ ΓΕΩΠΟΝΙΑΣ
ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ
ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ
ΤΕ ΠΛΗΡΟΦΟΡΙΚΗΣ
ΤΕ ΠΛΗΡΟΦΟΡΙΚΗΣ (SOFTWARE ή
HARDWARE)
ΤΕ ΔΙΕΚΠΕΡΑΙΩΣΗΣ ΥΠΟΘΕΣΕΩΝ
ΠΟΛΙΤΩΝ
ΤΕ ΔΙΕΚΠΕΡΑΙΩΣΗΣ ΥΠΟΘΕΣΕΩΝ
ΠΟΛΙΤΩΝ
ΤΕ ΝΟΣΗΛΕΥΤΙΚΗΣ
ΤΕ ΝΟΣΗΛΕΥΤΙΚΗΣ
ΤΕ ΚΟΙΝΩΝΙΚΗΣ ΕΡΓΑΣΙΑΣ
ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ
ΚΑΤΗΓΟΡΙΑ ΔΕ
ΔΕ ΔΙΟΙΚΗΤΙΚΟΥ ΛΟΓΙΣΤΙΚΟΥ
ΔΕ ΔΙΟΙΚΗΤΙΚΟΥ ΛΟΓΙΣΤΙΚΟΥ
ΔΕ ΔΙΟΙΚΗΤΙΚΟΥ ΛΟΓΙΣΤΙΚΟΥ ΙΔΑΧ
ΔΕ ΔΙΟΙΚΗΤΙΚΟΥ ΛΟΓΙΣΤΙΚΟΥ
ΔΕ ΔΙΕΚΠΕΡΑΙΩΣΗΣ ΥΠΟΘΕΣΕΩΝ
ΠΟΛΙΤΩΝ
ΔΕ ΔΙΕΚΠΕΡΑΙΩΣΗΣ ΥΠΟΘΕΣΕΩΝ
ΠΟΛΙΤΩΝ
ΔΕ ΦΥΛΑΚΩΝ
ΔΕ ΣΧΟΛΙΚΩΝ ΦΥΛΑΚΩΝ
ΔΕ ΕΠΟΠΤΩΝ ΚΑΘΑΡΙΟΤΗΤΑΣ
ΔΕ ΕΠΟΠΤΩΝ ΚΑΘΑΡΙΟΤΗΤΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1546/01.04.2025
ΔΕ ΒΟΗΘΩΝ ΒΡΕΦΟΝΗΠΙΟΚΟΜΩΝ
ΔΕ ΒΟΗΘΩΝ ΒΡΕΦΟΝΗΠΙΟΚΟΜΩΝ
ΔΕ ΤΕΧΝΙΚΩΝ
ΔΕ ΗΛΕΚΤΡΟΛΟΓΩΝ
ΔΕ ΤΕΧΝΙΚΩΝ
ΔΕ ΔΟΜΙΚΩΝ ΕΡΓΩΝ
ΔΕ ΤΕΧΝΙΚΩΝ
ΔΕ ΥΔΡΑΥΛΙΚΩΝ
ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ
ΕΡΓΟΥ
ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ
ΕΡΓΟΥ
ΔΕ ΟΔΗΓΩΝ
ΔΕ ΟΔΗΓΩΝ
ΔΕ ΠΡΟΣΩΠΙΚΟΥ ΕΣΤΙΑΣΗΣ
ΔΕ ΜΑΓΕΙΡΩΝ
ΔΕ ΒΟΗΘΩΝ ΝΟΣΗΛΕΥΤΩΝ
ΔΕ ΒΟΗΘΩΝ ΝΟΣΗΛΕΥΤΩΝ
ΚΑΤΗΓΟΡΙΑ ΥΕ
ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ
ΕΞΩΤΕΡΙΚΩΝ ΧΩΡΩΝ
ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ
ΕΞΩΤΕΡΙΚΩΝ ΧΩΡΩΝ
ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ
ΕΞΩΤΕΡΙΚΩΝ ΧΩΡΩΝ
ΥΕ ΕΠΙΣΤΑΤΩΝ ΚΑΘΑΡΙΟΤΗΤΑΣ
ΥΕ ΕΡΓΑΤΩΝ ΓΕΝΙΚΩΝ
ΚΑΘΗΚΟΝΤΩΝ
ΥΕ ΕΡΓΑΤΩΝ ΓΕΝΙΚΩΝ
ΚΑΘΗΚΟΝΤΩΝ
ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ
ΕΣΩΤΕΡΙΚΩΝ ΧΩΡΩΝ
ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ
ΕΣΩΤΕΡΙΚΩΝ ΧΩΡΩΝ
ΥΕ ΟΙΚΟΓΕΝΕΙΑΚΩΝ ΒΟΗΘΩΝ
ΥΕ ΟΙΚΟΓΕΝΕΙΑΚΩΝ ΒΟΗΘΩΝ
Από την απόφαση αυτή προκαλείται δαπάνη σε βάρος των Κ.Α. 10.6422.001 (ποσού 1.000,00 €), Κ.Α. 20.6422.001
(ποσού 1.000,00 €), Κ.Α. 30.6422.001 (ποσού 1.000,00 €), Κ.Α. 35.6422.001 (ποσού 600,00 €) και Κ.Α. 70.6422.001
(ποσού 600,00 €), η οποία έχει εγγραφεί στον προϋπολογισμό οικονομικού έτους 2025 του Δήμου Άργους-Μυκηνών.
Η απόφαση αυτή να δημοσιευθεί στην Εφημερίδα της Κυβερνήσεως.
Τρίπολη, 13 Μαρτίου 2025
Με εντολή Γραμματέα Αποκεντρωμένης Διοίκησης
Η Αναπληρώτρια Προϊσταμένη του Τμήματος
Τοπικής Αυτοδιοίκησης και Νομικών Προσώπων Τρίπολης
ΑΙΚΑΤΕΡΊΝΗ ΚΑΡΑΓΙΆΝΝΗ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1546/01.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201546.pdf | Tokens: 29226]